b'\n_START_ARTICLE_\nAnton Nanut\n_START_SECTION_\n\xc5\xbdivljenjepis\n_START_PARAGRAPH_\nDirigiranje je \xc5\xa1tudiral na Akademiji za glasbo v Ljubljani. Kariero je za\xc4\x8del kot stalni dirigent dubrovni\xc5\xa1kega mestnega orkestra, nadaljeval pa kot vodilni dirigent orkestra Slovenske filharmonije in profesor dirigiranja na Akademiji za glasbo v Ljubljani. Simfonike je popeljal v Italijo, Avstrijo, Belgijo, Nem\xc4\x8dijo, Poljsko, Sovjetsko zvezo in ZDA. Ustanovil in dolga leta je vodil Primorski akademski zbor Vinko Vodopivec. V obdobju med 1981 in 1998 je bil \xc5\xa1ef dirigent Simfoni\xc4\x8dnega orkestra RTV Slovenija, s katerimi je posnel ve\xc4\x8d kot 250 zgo\xc5\xa1\xc4\x8denk ter gostoval v znameniti dvorani Carnegie Hall v New Yorku, v Teatru Colon v Buenos Airesu, v Ciudad de Mexicu in \xc5\xa1tevilnih evropskih dr\xc5\xbeavah._NEWLINE_Njegova vnukinja Eva je ena izmed obetavnej\xc5\xa1ih mladih improvizatork.'